Benas Aleksandravičius

Benas Aleksandravičius (g. 1996 m. Vilniuje) – lietuvių muzikantas. Alternatyvaus roko grupės „ba.“ įkūrėjas, lyderis ir vokalistas.

 Ankstesnis gyvenimas 
Užaugo Antakalnyje, lankėsi Vilniaus Antakalnio atviro jaunimo centre „Žalianamis“. Lankė kūrybinę vaikų ir jaunimo stovyklą „Lietuvos atgaja“, kurioje kelis metus dalyvavo teatro pamainoje.„L’Officiel Lithuania x Andrius Mamontovas“. L’Officiel Lithuania. 2023 m. balandis.

Lankė Vilniaus Mikalojaus Daukšos vidurinę mokyklą, metė 10-oje klasėje dėl muzikinės karjeros. Vėliau mokėsi VSMC gimnazijoje vakarine mokymo forma, dėl nelankymo išbrauktas iš mokinių.

 Muzikinė karjera 
Mokytis groti akustine gitara pradėjo Lietuvos vaikų ir jaunimo centre. Kurti muziką pradėjo vos gavęs pirmą gitarą. Pirmąsias savo dainas kėlė į „SoundCloud“ ir „Videogaga“.

 ba. 
2012 m. sukūrė „ba.“, pradžioje planuojamą solinį projektą, panaudodamas savo vardo inicialus. 2013 m. gegužę septyniolikmetis atlikėjas spėjo išleisti penkių dainų albumą „raktas“, o viena iš albumo dainų „Tai ne žmogus“ padėjo jam staigiai išgarsėti internete ir tų pačių metų vasarą surengti bent keletą koncertų.„Įvertinkite: atlikėjas ba. gerbėjams pristato dainą „Sugebėt pasikeist“ ir vaizdo klipo anonsą“. 15min. 2013 m. gruodžio 17 d. Vėliau tais pačiais metais „ba.“ tapo grupe, kai prie vokalisto prisijungė Simonas Motiejūnas (gitara) ir Jonas Butvydas (būgnai). Pirmasis pasirodymas su grupe įvyko 2013 m. menų fabrike „Loftas“, kai grupės „Skamp“ vokalistas Vilius Alesius paprašė „ba.“ uždaryti T.Ė.T.Ė. muzikinius apdovanojimus. 

 LRT Opus 
2014 m. pradėjo karjerą LRT Opus kaip radijo laidos „Raudonos rožės radijas“ vedėjas.„Benas Aleksandravičius: „Esu atviras. Tegu žmonės mane tokį ir mato““. Žmonės. 2022 m. vasario 2 d.

 Lietuvos balsas 
2022 m. tapo naujo LNK projekto „Lietuvos balsas. Kartos“ mokytoju. 2023 m. tapo mokytoju 10-ajame jubiliejiniame LNK projekte „Lietuvos balsas“.„Grupės „ba.“ lyderis Benas Aleksandravičius atskleidė, kokios reakcijos sulaukė paskelbęs nuotraukas su kostiumu „Lietuvos balso“ mokytojo kėdėje“. Aina. 2021 m. gruodžio 18 d. Jo mokinys Anyanya Udongwo tapo projekto laimėtoju.„Lietuvos balse“ nugalėjęs Anyanya iš Nigerijos: „Dėkoju už palaikymą ir tai, kad esu gyvas““. 15min. 2023 m. gegužės 1 d.

 Diskografija 
+Albumaihttps://benasaleks.bandcamp.com/MetaiPavadinimasĮrašų kompanija2013raktas -2014namai -2015Rasti / PasiklystiPrior Records2016SAULĖSUŽTEMIMAS -2017Garsiai Mąstau -2019H8 -2020Unplugged -2021PPDAMN GOOD2022NAUTOSony Music Entertainment2024TURTASDAMN GOOD

 Šaltiniai 

Kategorija:Lietuvos roko atlikėjai
Kategorija:Lietuvos dainininkai